Μίρκα Καλατζοπούλου

Η Μίρκα Καλατζοπούλου (Αθήνα, 5 Σεπτεμβρίου 1945) είναι Ελληνίδα ηθοποιός. Μαζί με τον αδελφό της Γιάννη Καλατζόπουλο και τον Βασιλάκη Καΐλα θεωρήθηκαν τα παιδιά θαύματα της χρυσής εποχής του ελληνικού κινηματογράφου.

 Πρώτα χρόνια και καριέρα 
Η Μίρκα Καλατζοπούλου γεννημένη στην Αθήνα το 1945 από πολύ μικρή ηλικία ξεκίνησε μαθήματα κλασικού χορού. Στα μέσα της δεκαετίας του 1950 άρχισε τις εμφανίσεις στο παιδικό θέατρο μαζί με τον αδελφό της Γιάννη.

Έκανε το κινηματογραφικό ντεμπούτο της το 1955 σε ηλικία μόλις 9 ετών με την αισθηματική ταινία Η δούκισσα της Πλακεντίας σε σκηνοθεσία της Μαρίας Πλυτά και με πρωταγωνίστρια την Ρίτα Μυράτ στο ρόλο της δούκισσας Σοφίας. Ο πρώτος πρωταγωνιστικός της ρόλος ήταν στα Ερωτικά παιχνίδια του 1960 σε σκηνοθεσία Γιώργου Θεοδοσιάδη. Άλλοι σημαντικοί της ρόλοι στην δεκαετία του 1960 ήταν στις ταινίες Ο κατήφορος του Γιάννη Δαλιανίδη, Το ξύλο βγήκε από τον παράδεισο του Αλέκου Σακελλάριου και το Κορόιδο γαμπρέ του Κώστα Καραγιάννη. 

Το 1967 μετά τον γάμο της με τον επιχειρηματία Καρλ Έπσερ έφυγε για τις Ηνωμένες Πολιτείες όπου ξεκίνησε να εμφανίζεται στη αμερικανική τηλεόραση συμμετέχοντας σε διάφορες εκπομπές, ενώ παράλληλα άρχισε να παρακολουθεί μαθήματα υποκριτικής στη Σχολή της Κολούμπια, καθώς και μαθήματα στην διοίκηση επιχειρήσεων στο πανεπιστήμιο UCLA.  Το 1978 η Καλατζοπούλου επέστρεψε στην Ελλάδα και άρχισε να παίρνει μέρος σε παραστάσεις του Εθνικού Θεάτρου, ενώ δύο χρόνια αργότερα το 1980 θα κάνει την επανεμφάνιση της στον κινηματογράφο με την ταινία Ο άνθρωπος με το γαρύφαλλο σε σκηνοθεσία του Νίκου Τζίμα. Το 1986 συμμετείχε στην ταινία Καραβάν Σαράι του Τάσου Ψαρρά, όπου και βραβεύτηκε για την ερμηνεία της. Η τελευταία της συμμετοχή στον κινηματογράφο ήταν στην ταινία Το βλέμμα του Οδυσσέα το 1995 σε σκηνοθεσία Θόδωρου Αγγελόπουλου.

 Προσωπική ζωή 
Το 1967 γνώρισε και παντρεύτηκε τον σύζυγό της, τον Αμερικανό επιχειρηματία Καρλ Έπσερ γερμανικής καταγωγής και μετακόμισαν στο Λος Άντζελες, εκεί όπου δραστηριοποιούταν ο σύζυγός της. Μαζί απέκτησαν δύο παιδιά και τέσσερα εγγόνια.

 Φιλμογραφία 
 Κινηματογράφος 
Έτος Στις μεταγλωττισμένες ταινίες, η χρονολογία αναφέρεται στο έτος παραγωγής και όχι στο έτος μεταγλώττισηςΤίτλοςΡόλος 1955  Η Δούκισσα της Πλακεντίαςκοριτσάκι  1956  Κυνηγώντας τον έρωτα Το κορίτσι με τα παραμύθια   1957  Της νύχτας τα καμώματα  μικρή 1959  Το ξύλο βγήκε από τον παράδεισο 1960  Αγνές ψυχές Ερωτικά παιχνίδια  Τζένη 1961  Επικίνδυνη αποστολή Μαρίνα Ο κατήφορος  Λένα Το παιδί του δρόμου 1962  Η Ελληνίδα και ο έρωτας μαθήτρια Δεν γνώρισα μητέρα Μαρίνα Κορόιδο γαμπρέ Φανή Ο γαμπρός μου, ο δικηγόρος Αργυρώ Οργή Ρίτα Ψηλά τα χέρια Χίτλερ Δανάη 1963  Θεέ μου, δώσ' μου το φως μου Δώρα Αστέρια στο βούρκοΛένα Δεσύπρη Όλα και τη ζωή μου ακόμαΚαιτούλα Το μεροκάματο του πόνου Μαρία 1964  Μια εβδομάδα στον παράδεισο Λένα Νυχτοπερπατήματα   Ο Αριστείδης και τα κορίτσια του Χριστίνα Ορφανή στους πέντε δρόμουςΆννα Ο θαλασσόλυκος Ρένα1965 Λολίτες της Αθήνας Ρόζυ Μερικές το προτιμούν χακί Το τελευταίο δάκρυ Μαίρη Χωρισμός 1967  Αν όλες οι γυναίκες του κόσμου Χλόη Η κόρη μου η ψεύτρα Ρίτα Πατέρα κάτσε φρόνιμα  Μπέτυ Καραστεφάνου 1968  Η εκπομπή Αθήνα, η κλοπή της οδού Σταδίου Σούζυ 1970  Ακόμα μια φορά...πριν ξεψυχήσω (aka Εκβιασμός, aka Γυναίκες πολυτελείας) Νίτα Ζευγούλη 1980  Ο άνθρωπος με το γαρύφαλλοτσιλιαδόρισσα 1981  Της πολισμάνας το κάγκελο 1982  Τα απόκρυφα μιας μοναχής  1986  Καραβάν Σαράι  1992  Ήσυχες μέρες του Αυγούστου  Βάσω 1995  Το βλέμμα του Οδυσσέα 

 Τηλεόραση 
 Έτος Τηλεοπτική σειρά Κανάλι Σημειώσεις1980Τα παλιόπαιδα τ' ατίθασαΕΡΤ1982Άνθρωποι και ανθρωπάκιαΥΕΝΕΔ1988Καραβάν ΣαράιΕΡΤ11990Ζητώ γνωριμίαΕΡΤ1

 Παραπομπές 

 Εξωτερικοί σύνδεσμοι 
 Η 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής